Brudebuketten

Brudebuketten er en norsk filmkomedie fra 1953. Regien er av Bjørn Breigutu. Egil Monn-Iversen har laget musikken og hovedrollene spilles av Randi Kolstad, Lalla Carlsen og Per Aabel.

Filmen handler om ei søt og naiv jente som ikke kan bestemme seg for hvem av sine tre beilere hun skal velge. Her debuterer sanggruppa The Monn Keys på film med sangen «Den gyldne middelvei».

 Handling 
Siv Blom går i søvne, og en natt legger hun seg i sengen til kunstneren Picasso. De blir et par, men når han får stipend reiser han sin vei uten henne. Hun begynner å arbeide for selskapet Høyland & Høyland, hvor den yngre sjefen snart forelsker seg i henne. Siv har det så dårlig at hun begynner å gå i terapi, etter råd fra Høyland jr. Besøket gjør imidlertid ting enda verre: Siv begynner å gå baklengs i transe nedover Karl Johan.

Den unge Høyland ser ingen annen utvei enn å sende Siv til Stockholm. Der møter hun sjarmøren Victor Wahlin, men kommer etter hvert på andre tanker igjen. Forvirret reiser hun tilbake til tante Berthe i Oslo, hvis hjem hun ser på som sitt eneste faste holdepunkt i livet.

 Rolleliste 
 Skuespiller  RolleRandi Kolstad Siv BlomLalla Carlsen BerthePer Aabel Høyland jr.Lauritz Falk  Victor WahlinJørn Ording kunstnerWenche Foss en bardameKari Diesen en fortørnet badegjestFridtjof Mjøen en psykiaterAud Schønemann Mirakel, hushjelpSigrun Otto pliktoppfyllende morPaal Rocky en avdelingsjefGuri Stormoen vertinneAnne Lise Wang mannekengJon Sund  hotellportierArne Bang-Hansen  StockholmsfarerBritta Lech-Hanssen  Stockholmsfarerens frueEva Steen  dame i undertøysbutikkLeif Omdal en kunsthandlerLillemor Grimsgaard en dameTopsy Håkansson  mannekengGreta Syrdahl kunstinteressert dameTurid Balke  SekretærSvein Byhring  budPer Asplin 		Nora Brockstedt 		Fredrik Conradi 		 Oddvar Sørensen Sølvi Wang 

 Eksterne lenker 


Kategori:Filmer fra 1953
Kategori:Norske filmer fra 1950-årene
Kategori:Norske filmkomedier
Kategori:Sort-hvitt-filmer
Kategori:Norskspråklige filmer